CELEX: E2007P0004
Language: sl
Date: 2007-03-19 00:00:00
Title: Zahteva za svetovalno mnenje Sodišča EFTE, predložena s strani Héraðsdómur Reykjavíkur, z dne 19. marca 2007 v zadevi Jón Gunnar Þorkelsson proti Gildi-lífeyrissjóður (pokojninski sklad Gildi) (Zadeva E-4/07)

15.11.2007   
            
            
               SL
            
            
               Uradni list Evropske unije
            
            
               C 272/20
            
         Zahteva za svetovalno mnenje Sodišča EFTE, predložena s strani Héraðsdómur Reykjavíkur, z dne 19. marca 2007 v zadevi Jón Gunnar Þorkelsson proti Gildi-lífeyrissjóður (pokojninski sklad Gildi)
   (Zadeva E-4/07)
   (2007/C 272/08)
   Na Sodišče EFTE je bila z dopisom z dne 19. marca 2007 s strani Héraðsdómur Reykjavíkur (okrajno sodišče v Reykjavíku), ki ga je tajništvo sodišča prejelo 26. marca 2007, vložena zahteva za svetovalno mnenje v zadevi Jón Gunnar Þorkelsson proti Gildi-lífeyrissjóður (pokojninski sklad Gildi) glede naslednjih vprašanj:
   
               1.
            
            
               Ali pojem „socialno zavarovanje“, kakor se razume v skladu s Sporazumom EGP in zlasti členom 29 osrednjega besedila Sporazuma ter Uredbo Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, zajema upravičenost do invalidnine iz shem pokojninskega zavarovanja, kot je islandska?
            
         
               2.
            
            
               Ne glede na to, ali je odgovor na vprašanje 1 pritrdilen, okrožno sodišče sprašuje, ali je mogoče določbe Sporazuma EGP o prostem pretoku delavcev in zlasti členov 28 in 29 razlagati v smislu, da je pravilo v Statutu Združenja islandskih pokojninskih skladov, v katerem je glede posebne pravice do prejemkov (pravica do celotne pokojnine) določen pogoj, da mora zadevni posameznik plačevati premije v islandski pokojninski sklad, ki je pogodbena stranka Sporazuma o razmerjih med pokojninskimi skladi, vsaj 6 mesecev od 12 pred dnevom nesreče, skladno s Sporazumom EGP, če je razlog za neizpolnjevanje tega pogoja s strani posameznika selitev v drugo državo znotraj EGP, da bi lahko opravljal delo, primerljivo z delom, ki ga je opravljal prej, in če je plačeval premije v pokojninski sklad te druge države?
            
         
               3.
            
            
               Ali je Uredbo Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, treba razlagati v smislu, da morajo delavci predložiti svoje odškodninske zahtevke v državi, v kateri so prebivali in v kateri so imeli upravičenja iz naslova socialnega zavarovanja v času poškodbe?